CELEX: 62021TN0266
Language: hr
Date: 2021-05-17 00:00:00
Title: Predmet T-266/21: Tužba podnesena 17. svibnja 2021. – Casanova/EIB

5.7.2021   
            
            
               HR
            
            
               Službeni list Europske unije
            
            
               C 263/31
            
         
      Tužba podnesena 17. svibnja 2021. – Casanova/EIB
      (Predmet T-266/21)
      (2021/C 263/42)
      Jezik postupka: francuski
      
         Stranke
      
      
         Tužitelj: Philippe Casanova (Fort-de-France, Francuska) (zastupnici: L. Levi i A. Blot, odvjetnici)
      
         Tuženik: Europska investicijska banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je ova tužba dopuštena i osnovana;
               
            i stoga,
      
                  —
               
               
                  poništi odluku od 12. lipnja 2020. kojom je obaviješten da njegov ugovor nakon isteka probnog roka nije potvrđen i da stoga prestaje 30. lipnja 2020.;
               
            
                  —
               
               
                  poništi, ako je potrebno, odluku EIB-a od 8. veljače 2021. kojom su odbijeni zahtjev za mirenje i upravni pravni lijek koje je tužitelj podnio 11. kolovoza 2020., čime je potvrđena odluka od 12. lipnja 2020.;
               
            
                  —
               
               
                  naknadi imovinsku i neimovinsku štetu nastalu tužitelju;
               
            
                  —
               
               
                  naloži tuženiku snošenje svih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelju na povredi, s jedne strane, članka 24. Sporazuma o zastupanju osoblja Europske investicijske banke (EIB) i, s druge strane, načela pravne sigurnosti.
               
            
                  2.
               
               
                  Drugi tužbeni razlog, koji se temelji na nenadležnosti donositelja akta, povredi načela nepristranosti i povredi članka 41. Povelje Europske unije o temeljnim pravima.
               
            
                  3.
               
               
                  Treći tužbeni razlog, koji se temelji na očitim pogreškama u ocjeni počinjenima tijekom početnog probnog roka i tijekom razdoblja za koje je probni rok produljen.
               
            
                  4.
               
               
                  Četvrti tužbeni razlog, koji se temelji na zlouporabi ovlasti koju je počinila Europska investicijska banka.